בודפשט, בירת הונגריה, הפכה לעיר מועדפת למשקיעים בנדל"ן: אחרי שהתאוששה מהמשבר הכלכלי של 2008, חוותה הבירה ההונגרית צמיחה מרשימה ובארבע השנים האחרונות הפכה לבירת השקעות הנדל"ן הבלתי מעורערת. בבודפשט מתגוררים כ-2 מיליון איש, מבקרים מדי שנה כ-4 מיליון תיירים (למעלה ממספר התיירים השנתי בישראל כולה), ולומדים כ-20,000 סטודנטים זרים, אשר זקוקים למקומות לינה, דבר שמסביר את הביקוש הגבוה והיציב לדירות להשכרה.
משקיעים שרכשו דירה בבודפשט בתחילת 2017 הופתעו לגלות שמחירי הדירות עלו כבר מעבר לתחזיות האופטימיות ביותר. עלייה של 19% במחיר הדירה, אשר ביחד עם שכר הדירה השוטף, מהווים רווח מצטבר של 25% משווי הדירה. מדובר בתשואה חריגה בתחום הנדל"ן. הצפי הוא כי המגמה תימשך עקב הביקוש הרב ומיעוט התחלות הבנייה במרכז העיר.
פרויקט דוב 93, משווק בימים אלה על ידי חברת "דנקנר 38" – חברה ישראלית אשר מוכרת דירות חדשות בבודפשט בפרויקט הנבנה על ידי בעלי המניות שלה. "העובדה שאנחנו גם היזמים וגם הנציגים בישראל מאפשרת ללקוחות שלנו ליהנות מהרווחים של בודפשט ומשירות מלא ומוקפד בישראל" מסביר אלון חונדרש, סמנכ"ל החברה.
בניין הדירות החדש ברחוב דוב 93 ברובע 7 בבודפשט מציע דירות סטודיו, דירות 2 או 3 חדרים ודירות דופלקס, שייבנו בהתאם לסטנדרטים המחמירים ביותר, תוך הקפדה על הפרטים הקטנים. הפרויקט החדש הוא בין הבודדים שעתידים להיבנות בזמן הקרוב ברובע היהודי (רובע 7) המבוקש.
"בנקודות רבות בודפשט מזכירה את תל אביב", מסביר אלון חונדרש, "ב-2 המקרים מדובר בערי מטרופולין, המרכזות אוכלוסיה גדולה בשטח גיאוגרפי קטן יחסית. בשתי הערים ניכר מחסור משמעותי בעתודות קרקע לבנייה במרכז העיר, שמתבטא בעלייה עקבית במחירי הדירות ובהכנסות משכר דירה. אבל בניגוד לתל אביב, בבודפשט אפשר לקנות דירה במחירים הנעים בין 400,000 ש"ח ל-600,000 ש"ח – במחיר כזה אי אפשר לקנות אפילו חדר בתל אביב. אנחנו נמצאים בנקודת זמן קריטית להשקעה בבודפשט. מחירי הדירות עדיין אטרקטיביים ואנחנו בונים פרויקט מושקע באחד מאזורי הביקוש המשמעותיים בעיר. המטרה היא לייצר למשקיעים שלנו תשואה גבוהה וערך גדול בשנים הקרובות."
"אחת הסיבות בגללן סימנו עבור הלקוחות שלנו את בודפשט, ובאופן ספציפי יותר – את הפרויקט שלנו ברובע 7, היא הרצון שלנו לאפשר להם להרוויח יותר ממה שהם מצליחים להרוויח בארץ" מסביר חונדרש "בלי לוותר על השקט הנפשי שהם רגילים לו כשהם עובדים ישירות עם חברה יזמית ישראלית שממוקמת בארץ, שבונה את הפרויקט בעצמה ודואגת לטיפול בתהליך המכירה מתחילתו עד סופו, כולל הרישום בטאבו, וכל מה שכרוך בניהול הנכס והשכרתו. הפידבק הטוב ביותר שקיבלנו על הפרויקט הוא זה שנשארנו עם 22 דירות בלבד תוך זמן קצר מאוד. מבחינתנו, זאת הבעת האמון הטובה ביותר שיכולנו לקבל מהלקוחות שלנו".